b'\n_START_ARTICLE_\nJanez Slavik\n_START_SECTION_\n\xc5\xbdivljenje in delo\n_START_PARAGRAPH_\nSlavik je bil v domovini nekaj \xc4\x8dasa u\xc4\x8diteljski pripravnik. V na\xc5\xa1e kraje je pri\xc5\xa1el leta 1814. Najprej je bil u\xc4\x8ditelj v Trnovem pri Ilirski Bistrici. Nato je deloval v Ribnici (1821), Vipavi (1823-1833) in na \xc4\x8crnem Vrhu (1833). Najdlje je bil v Vipavi, kjer je leta 1829 omenjen kot organist in privatni u\xc4\x8ditelj glasbe. Viri navajajo, da je bil leta 1838 u\xc4\x8ditelj glasbe v Postojni, kjer pa se mu je slabo godilo, ker se je tam naselil \xc5\xa1e en u\xc4\x8ditelj, kar je znatno zmanj\xc5\xa1alo Slavikove prihodke. Zato je 6. avgusta 1840 pisal ljubljanskemu \xc5\xa1kofu Wolfu in ga prosil za pomo\xc4\x8d, \xc4\x8de\xc5\xa1 da z dohodki, ki jih prejema ne more pre\xc5\xbeivljati \xc5\xbeene in petih otrok. Njegovo celotno glasbeno delo \xc5\xa1e ni povsem znano. Sam v pismu ljubljanskemu \xc5\xa1kofu navaja, da je zlo\xc5\xbeil ve\xc4\x8d ma\xc5\xa1, simfonij, val\xc4\x8dkov, kora\xc4\x8dnic in drugih skladb.'